হাম্পটি ডাম্পটি
হাম্পটি ডাম্পটি হলো ইংরেজি ভাষায় একটি শিশুতোষ ছড়ার চরিত্র। প্রাথমিক অবস্থায় এটি সম্ভবত একটি ধাঁধাঁ ছিল। এটি ইংরেজি-ভাষী বিশ্বে সবচেয়ে বেশি জানা ছড়াগুলোর অন্যতম। হাম্পটি ডাম্পটিকে সাধারণত নরত্বারোপিত ডিম হিসেবে চিত্রিত করা হয়; যদিও ছড়ায় তাকে সেভাবে বর্ণনা করা হয় না। ইংল্যান্ডে আঠারো শতকের শেষ দিকে এটি প্রথম রেকর্ড করা হয় এবং এর সুর নেওয়া হয় ১৮৭০ সালে জেমস উইলিয়াম ইলিয়টের ন্যাশনাল নার্সারি রাইম অ্যান্ড নার্সারি সংস হতে। তবে এর উৎস এবং প্রকৃত অর্থ স্পষ্টভাবে জানা যায় না।